**Seducție**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să nu mă lași, iubito, să trec spre alt hotar

Să nu-mi pierd judecata și să ajung hoinar

Ești mai presus de mine, ești odă și mister

Ispita mea din lume, la care încă sper.

Lucirea din privire ce ți-o zăresc mereu

Mă face să-mi pierd capul, dar și sufletul meu.

Cum să fac oare să mi te scot din minte

Și gândul păcătos să nu te mai alinte?

Cum să adorm în noapte și visele lumești

Să le preschimb în șoapte și adieri cerești?

Să văd mereu în tine crăiasă îngerească,

Nicicum să te transformi in patimă drăcească.

Să te iubesc curat, cum trebuie să fie,

Să fii în trupul meu doar ca filosofie

Și să zburăm spre cer, ținându-ne de mână

În Rai, dacă se poate, să-mi fii pe veci stăpână.